In nomine sancte et individue Trinitatis, Patris, et Filii et Spiritus Sancti. Amen. Notum sit omnibus, tam presentibus quam futuris, quod ego domnus Didacus Lupi de Faro et uxor mea, domna Toda, una cum filiis et filiabus nostris, pro nostrarum et parentum nostrorum animarum remedio, damus et co[n]cedimus Deo et beate Marie et ecclesie Cluniacensi et vobis domno Semeno, priori Sancte Marie de Najera et conventui ibidem Deo et beate Marie servienti, de nostra propria hereditate, unum collacium in Torrezella, scilicet Blasco Sanches, cum solare suo et cum tota hereditate et pertinentia sua. Et damus in illa villa totam decimam omnium reddituum nostrorum, scilicet de fossaderiis, de homicidiis et de omnibus calumniis; ita quod ille collacius, quem in ipsa villa vobis damus vel quicumque hereditatem ipsius collacii tenuerit, habeat potestatem recipiendi ea que prediximus ad opus ecclesie Najarensi (sic). Idem damus vobis in Sancto Georgio Majori, ut supra, etc. Idem damus vobis in Ogia Castro, ut supra, etc. Item damus vobis in Yzcaray, ut supra, etc. Idem damus vobis in Zorraquin, ut supra, etc. Item damus vobis in Valle Gannon, ut supra, etc. Idem damus vobis in Pradella, ut supra, etc. Idem damus vobis in Berbesca, ut supra, etc. Idem damus vobis in Vallorchanos, ut supra, etc. Idem damus vobis in Amijugo, ut supra, etc. Idem damus vobis in Sancta Agatea, ut supra, etc. Idem damus vobis in Valle Eregio. Idem damus vobis in villa Bordon, ut supra, etc. Idem damus vobis in Carranza, ut supra, etc. Idem damus vobis in Romania, ut supra, etc. Idem [damus] vobis in Argentales, ut supra, etc. Idem damus vobis in Salzedo, ut supra, etc. Idem damus vobis in Galdames, ut supra, etc. Idem damus vobis in Subporta, ut supra, etc. Idem damus vobis in Summo Rostro, ut supra, etc. Si quis autem de genere nostro vel quilibet alius in hac donatione nostra injuriam vel tortum inferre voluerit aliquando priori vel conventui Najarensi (quod absit!), majores nostri generis habeant potestatem, cum priore vel conve[n]tu Najarensi, pignorare et compellere factores hujus damni ad emendandum et restituendum totum damnum illius anni in quo prior vel conventus querelam fecerit haut rancuram. Quod si majores nostri generis noluerint juvare domnum priorem vel seniores, sicut supradictum est, habeat domnus rex potestatem ut ipse faciat emendare totum dampnum illius anni in quo prior vel conventus ei fuerint conquesti. Facta carta sub era Ma CCa XXXa IXa, regnante rege Aldefonso cum uxore sua domna Alienor regina et infante domno Ferrando, eorum filio, in Toleto, in Concha, in tota Extremadura, in tota Castella, et in tota Alava.